smcproject/ml-wiki-sentences huggingface dataset:
ബീജീയഘടന ഇംഗ്ലീഷ് വിലാസം https://ml.wikipedia.org/wiki/Algebraic_structure
ഒരു ഗണവും അതിന്മേൽ നിർവചിക്കപ്പെട്ടിട്ടുള്ള ഒന്നോ അധികമോ സംക്രിയകളും ചേർന്നുള്ള ഘടനയെയാണ് ഗണിതത്തിൽ ബീജീയഘടന എന്ന് വിളിക്കുന്നത് .
അമുർത്തബീജഗണിതത്തിലെ കേന്ദ്ര ആശയമാണ് ബീജീയഘടനകൾ.
ഗ്രൂപ്പുകൾ , ക്ഷേത്രങ്ങൾ , വലയങ്ങൾ എന്നിവയെല്ലാം ബീജീയഘടനകൾക്ക് ഉദാഹരണങ്ങളാണ്.
ബീജമൂലം seed of Scouler's willow ( Salix scouleriana )
സസ്യശാസ്ത്രത്തിൽ ബീജമൂലം radicle ഒരു വിത്തു മുളയ്ക്കുമ്പോൾ (ബീജാങ്കുരണം) ആദ്യം പുറത്തുവരുന്ന ഭ്രൂണഭാഗമാണ്.
ബീജമൂലമാണ് ഭ്രൂണത്തിന്റെ വേര്.
ഇത് താഴെ മണ്ണിലേയ്ക്ക് വളരുന്നു.
(പ്ലുമ്യൂളിൽ നിന്നുമാണ് തണ്ട് വളർന്നുവരുന്നത്.) ബീജമൂലത്തിന്റെ മുകളിലായി ഭ്രൂണത്തിന്റെ തണ്ട് അല്ലെങ്കിൽ ഹൈപ്പോകൊടെയിൽ കാണപ്പെടുന്നു.
ഇത് കോട്ടിലിഡണുകളെ താങ്ങിനിർത്തുന്നു.
ബീജശീർഷം Diagram of Scouler's willow ( Salix scouleriana ) seed, indicating position of hypocotyl.
ബീജശീർഷംThe hypocotyl (short for "hypocotyledonous stem", അർത്ഥം "below seed leaf") മുളച്ചുകൊണ്ടിരിക്കുന്ന തൈച്ചെടിയുടെ തണ്ട് ആണ്.
പരിപ്പിന്റെ അടിയിലും ബീജമൂലത്തിന്റെ മുകളിലായും കാണപ്പെടുന്നു.
യൂഡൈക്കോട്ടുകൾ ഏകബീജപത്രസസ്യങ്ങൾ സംഭരണാവയവം Hypocotyl elongation assay ഇതും കാണൂ Epicotyl Monocotyledon Dicotyledon അവലംബം
പാമരം ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇംഗ്ലീഷ് വിലാസം https://ml.wikipedia.org/wiki/Vatica_roxburghiana
അടയ്ക്കാപയിൻ എന്നും പേരുള്ള പാമരം കേരളത്തിലും മൈസൂരിലും കാണുന്ന ഒരു വന്മരമാണ്.
( ശാസ്ത്രീയനാമം : Vatica roxburghiana ) .
70 മീറ്ററോളം ഉയരം വയ്ക്കും.
പ്രമേഹത്തിന് ഔഷധമായി ഉപയോഗിക്കാറുണ്ട്.
അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Vatica roxburghiana എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Vatica roxburghiana എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പാമിർ പർവ്വതനിര
39°00′N 72°00′E ﻿ / ﻿ 39.000°N 72.000°E ﻿ / 39.000; 72.000 ഇംഗ്ലീഷ് വിലാസം https://ml.wikipedia.org/wiki/Pamir_Mountains
മധ്യേഷ്യയിൽ സ്ഥിതി ചെയ്യുന്ന ഒരു പർവ്വതനിരയാണ് പാമിർ പർവ്വതനിര .
തയാൻ ഷാൻ , കാറക്കോറം , കുൻലുൻ , ഹിന്ദുകുഷ് എന്നീ നിരകളുടെ സംഗമസ്ഥാനത്താണ്‌ ഇത് സ്ഥിതിചെയ്യുന്നത്.
ലോകത്തിലെ ഏറ്റവും ഉയരമുള്ള പർവ്വതനിരകളിൽപ്പെട്ടതാണ് ഇവ.
അത്കൊണ്ട് തന്നെ ഇവയെ ലോകത്തിന്റെ മേൽക്കൂര എന്ന് വിളിച്ച്പോരുന്നു, ഇത്‌ തന്നെയാണ്‌‍ പാമിർ എന്ന പദം കൊണ്ട് ഉദ്ദേശിക്കുന്നതെന്നും കരുതുന്നു.
ഇതിന്റെ ചൈനീസ് നാമം കോങ്ങ്ലിങ്ങ് ( 葱嶺 ) അഥവാ "ഉള്ളി പർവ്വതങ്ങൾ" എന്നാണ്‌.
താജിക്കിസ്ഥാൻ , കിർഗിസ്ഥാൻ , അഫ്ഗാനിസ്ഥാൻ , പാകിസ്താൻ , ചൈന എന്നീ രാജ്യങ്ങളിലായി പാമിർ വ്യാപിച്ച് കിടക്കുന്നു.
ഇസ്മോയിൽ സൊമോനി, 7,495 മീറ്റർ (24,590 അടി); ഇബ്നു സീന കൊടുമുടി, 7,134 മീറ്റർ (23,406 അടി); കൊഴ്ഷെനെവ്സ്കയ, 7,105 മീറ്റർ (23,310 അടി) എന്നിവയാണ്‌ ഇതിലെ ഉയരം കൂടിയ കൊടുമുടികൾ.
അനേകം ഹിമപാളികളും ഇവിടെയുണ്ട്, ഇതിൽ പ്രധാനപ്പെട്ടത് 77 കി.
മീറ്റർ നീളമുള്ള ഫെഡ്ചെങ്കോ ഹിമപാളിയാണ്‌.
ധ്രുവപ്രദേശത്തിന്‌ പുറത്തുള്ള ഏറ്റവും നീളംകൂടിയ ഹിമപാളിയാണ് ഇത്.
വർഷം മുഴുവനും മഞ്ഞ് മൂടികിടക്കുന്ന പാമിർ നിരകളിൽ അത്ശക്തമായ തണുപ്പാണുള്ളത്, ദൈർഘ്യകുറഞ്ഞ തണുത്ത വേനൽക്കാലവും.
പ്രതിവർഷം ഏകദേശം 130 മില്ലിമീറ്റർ ( 5 ഇഞ്ച്) മഴ ലഭിക്കുകയും ചെയ്യുന്നു ഇത് വൃക്ഷങ്ങൾ കുറഞ്ഞ പുൽമേടുകളെ നിലനിർത്തുന്നുണ്ട്.
അവലംബം ↑ Tajikistan: 15 Years of Independence , statistical yearbook, Dushanbe, 2006, p. 8, in Russian.
പാമോയിൽ ഇംഗ്ലീഷ് വിലാസം https://ml.wikipedia.org/wiki/Palm_oil എണ്ണപ്പന
എണ്ണപ്പനയുടെ കായയുടെ മാംസളമായ പുറംതോടിൽ നിന്നും വേർതിരിച്ചെടുക്കുന്ന ഒരു ഭക്ഷ്യ എണ്ണയാണ് പാമോയിൽ .
കുരുവിന്റെ അകത്തുള്ള പരിപ്പിൽ നിന്നും വേർതിരിക്കൂന്ന എണ്ണയെ പാംകെർണൽ ഓയിൽ എന്നാണ് വിളിക്കുന്നത്.
പ്രധാനമായും ആഫ്രിക്കൻ എണ്ണപ്പനയായ എലെയിസ് ഗ്നീനിൻസിസിൽ നിന്നും കൂടാതെ ഒരു ചെറിയ അളവിൽ അമേരിക്കൻ എണ്ണപ്പന എലെയിസ് ഒലീഫീറ, മരിപാ എണ്ണപ്പന അത്താലെ മരിപ എന്നിവയിൽ നിന്നും പാമോയിൽ വേർതിരിച്ചെടുക്കുന്നു.
ഉയർന്ന ബീറ്റാ കരോട്ടിൻ അടങ്ങിയിട്ടുള്ളതിനാൽ പാം ഓയിൽ സ്വാഭാവികമായും ചുവപ്പുനിറത്തിലാണ്.
ഏകദേശം 5000 വർഷം മുമ്പ് തന്നെ മനുഷ്യർ പാമോയിൽ ഉപയോഗിച്ചിരുന്നതായി കണ്ടെത്തിട്ടുണ്ട്.
1800-കളുടെ അന്ത്യത്തിൽ അബീഡോസിലെ ശവക്കുഴിയിൽ നിന്ന് പുരാവസ്തുഗവേഷകർ കണ്ടെത്തിയ പാമോയിലിന് 3000 ബി. സി വരെ പഴക്കമുള്ളതായി കണ്ടെത്തുകയുണ്ടായി.
കായയ്ക്കുള്ളിലെ കുരു ആട്ടിയെടുക്കുന്ന എണ്ണ മറ്റ് മൂല്യവർദ്ധിത ഉൽപ്പന്നങ്ങൾ ഉണ്ടാക്കുന്നതിന് ഉപയോഗിക്കുന്നു.
പാചകത്തിൽ വളരെയധികം പ്രാധാന്യമുള്ള എണ്ണയാണ് പാമോയിൽ.
വെളിച്ചെണ്ണയെക്കാൾ പൂരിതകൊഴുപ്പുകൾ പാമോയിലിൽ കൂടുതലാണ്.
മിശ്രണം ഇടത്, ചുവപ്പ് കലർന്ന പാം ഓയിൽ പാം ഫ്രൂട്ട് പൾപ്പ് ഫ്രൂട്ട്.
വലത്, വ്യക്തമായ പാം കേർണൽ ഓയിൽ കേർണലുകളിൽ നിന്ന് നിർമ്മിച്ചതാണ് ഫാറ്റി ആസിഡുകൾ
എല്ലാ കൊഴുപ്പുകളെയും പോലെ പാം ഓയിലും ഫാറ്റി ആസിഡുകൾ ചേർന്നതാണ്, ഗ്ലിസറോളിനൊപ്പം എസ്റ്ററിഫൈഡ് ചെയ്തത്.
പാം ഓയിലിൽ സാച്ചുറേറ്റഡ് കൊഴുപ്പിന്റെ ഉയർന്ന സാന്ദ്രതയുണ്ട്, പ്രത്യേകിച്ചും 16-കാർബൺ പൂരിത ഫാറ്റി ആസിഡ്, പാൽമിറ്റിക് ആസിഡ് , ഇതിന് അതിന്റെ പേര് നൽകുന്നു.
പാം ഓയിലിന്റെ പ്രധാന ഘടകമാണ് മോണോസാചുറേറ്റഡ് ഒലിയിക് ആസിഡ്.
വിറ്റാമിൻ ഇ കുടുംബത്തിന്റെ ഭാഗമായ ടോകോട്രിയനോളിന്റെ പ്രധാന ഉറവിടമാണ് ശുദ്ധീകരിക്കാത്ത പാം ഓയിൽ.
എണ്ണപ്പനയുടെ ഫലങ്ങൾ (പനങ്കുല) 2013ലെ ലോക പാമോയിൽ വിതരണം മലേഷ്യയിലെ എണ്ണപ്പനത്തോട്ടം അവലംബം
പാമിർ നദി പാമിർ ഉൾപ്പെടെയുള്ള വഖാൻ ഇടനാഴിയുടെ ഭൂപടം
പാമിർ നദി അഫ്ഗാനിസ്ഥാനിലെ ബദക്ഷാൻ പ്രവിശ്യ, താജിക്കിസ്ഥാനിലെ ഗോർണോ-ബദക്ഷാൻ എന്നീ പ്രദേശങ്ങളിലൂടെ ഒഴുകുന്ന ഒരു  നദിയാണ്.
പഞ്ച് നദിയുടെ കൈവഴിയായ ഇത് അഫ്ഗാനിസ്ഥാനിലെ വഖാൻ ജില്ലയുടെ വടക്കൻ അതിർത്തിയായി നിലകൊള്ളുന്നു.
താജിക്കിസ്ഥാനിലെ ഗോർണോ-ബദക്ഷാൻ്റെ കിഴക്കൻ ഭാഗത്തായി സ്ഥിതിചെയ്യുന്ന പാമിർ പർവതനിരകളാണ് ഈ നദിയുടെ ഉറവിടം.
വടക്ക് അലിച്ചൂർ മലനിരകൾക്കും തെക്ക് വഖാൻ ജില്ലയ്ക്കും ഇടയിലുള്ള പ്രദേശത്തുകൂടിയാണ് ഇത് ഒഴുകുന്നു.
ഏകദേശം 4,130 മീറ്റർ ഉയരത്തിലുള്ള സോർകുൽ തടാകത്തിൽ നിന്ന് ആരംഭിക്കുന്ന ഇത് ആദ്യം പടിഞ്ഞാറോട്ടും പിന്നീട് തെക്ക് പടിഞ്ഞാറൻ ദിശയിലേയ്ക്കും ഒഴുകുന്നു.
2,799 മീറ്റർ ഉയരത്തിൽ ലംഗാർ പട്ടണത്തിന് സമീപത്തുവച്ച് ഇത് വഖാൻ നദിയുമായി ലയിച്ച് പഞ്ച് നദിയായി മാറുന്നു.
പാമിർ നദി അതിൻ്റെ മുഴുവൻ നീളത്തിലും അഫ്ഗാനിസ്ഥാനും താജിക്കിസ്ഥാനും ഇടയിലുള്ള അതിർത്തിയെ രൂപപ്പെടുന്നു.
ലംഗാർ പട്ടണത്തിന് വടക്കുപടിഞ്ഞാറ് 6,726 മീറ്റർ (22,067 അടി) ഉയരമുള്ള കാൾ മാർക്‌സ് കൊടുമുടിയും 6,507 മീറ്റർ (21,348 അടി) ഉയരമുള്ള ഫ്രെഡറിക് ഏംഗൽസ് കൊടുമുടിയും സ്ഥിതിചെയ്യുന്നു.
താജിക്ക് വശത്തായി നദിയോരത്തുകൂടി ഖാർഗുഷിലേക്ക് കടന്നുപോകുന്ന ഒരു പാത വടക്കോട്ട് തിരിഞ്ഞ് പാമിർ ഹൈവേയിലേയ്ക്ക് ചേരുന്നു.
ഗുണനിലവാരം കുറഞ്ഞ ഒരു റോഡ് കിഴക്കോട്ട് സോർകുളിനെ കടന്ന് ഏതാണ്ട് ചൈനീസ് അതിർത്തി വരെ പോകുന്നു.
സ്കോട്ടിഷ് പര്യവേക്ഷകനായ ജോൺ വുഡാണ് ഓക്സസ് അഥവാ പാമിർ നദിയുടെ ഉറവിടം കണ്ടെത്താൻ ശ്രമിച്ച ആദ്യത്തെ അറിയപ്പെടുന്ന യൂറോപ്യൻ.
1839-ൽ അദ്ദേഹം നടത്തിയ ആദ്യത്തേതായ യാത്ര സോർകുൾ തടാകത്തിന് സമീപത്തെത്തി.
അവലംബം ↑ Keay, J. (1983) When Men and Mountains Meet ISBN 0-7126-0196-1 Chapter 9
പാമോയിൽ കേസ് (കേരളം) ഇംഗ്ലീഷ് വിലാസം https://ml.wikipedia.org/wiki/Palmolein_Oil_Import_Scam
കേരള രാഷ്ട്രീയത്തിൽ ശ്രദ്ധേയമായ ഒരു അഴിമതി ആരോപണമാണ് പാമോയിൽ കേസ് .
1991-92-കാലഘട്ടത്തിൽ കെ. കരുണാകരൻ കേരള മുഖ്യമന്ത്രി ആയിരിക്കുമ്പോഴാണ് കേസിന് ആസ്പദമായ സംഭവം നടക്കുന്നത്.
പവർ ആൻഡ്‌ എനർജി ലിമിറ്റഡ് എന്ന മലേഷ്യൻ കമ്പനിയിൽ നിന്ന്  ഒരു സിംഗപ്പൂർ കമ്പനിയെ ഇടനിലക്കാരനാക്കി പാമോയിൽ ഇറക്കുമതി ചെയ്തതിൽ അഴിമതികൾ ഉണ്ടെന്ന് ആരോപിച്ചായിരുന്നു ഈ കേസ്.
മുൻ ചീഫ് വിജിലൻസ് കമ്മിഷണറായിരുന്ന പി. ജെ. തോമസ്‌ ആയിരുന്നു അക്കാലത്ത് കേരളത്തിലെ സിവിൽ സപ്ളൈസ് സെക്രട്ടറി.
പ്രസ്തുത കേസിൽ എട്ടാം പ്രതിയായിരുന്ന അദ്ദേഹം ചീഫ് വിജിലൻസ് കമ്മിഷണറായി തുടരുന്നത് അനുചിതമാണെന്ന് സുപ്രീം കോടതി ചൂണ്ടിക്കാട്ടിയതിനെത്തുടർന്ന് അദ്ദേഹം  2011 മാർച്ചിൽ തത്സ്ഥാനം രാജി വയ്ക്കുകയുണ്ടായി.
അന്താരാഷ്ട്ര മാർക്കറ്റിൽ പാമോയിലിൻറെ  വില ടണ്ണിനു 392.25 ഡോളറായിരുന്ന അക്കാലത്ത് ടണ്ണിനു 405 ഡോളർ എന്ന നിരക്കിൽ 15,000 ടൺ പാമോയിൽ  ഇറക്കുമതി ചെയ്യാനുള്ള ഓർഡർ പുറപ്പെടുവിക്കുകയായിരുന്നു.
ഈ ഓർഡർ അന്നത്തെ ക്യാബിനറ്റിൻ്റെ അംഗീകാരത്തോടുകൂടി കൂടി പുറപ്പെടുവിച്ചതാണെന്നതാണ് കേസിലെ പ്രധാന ആരോപണം.
ഈ കേസിൽ വിജിലൻസ് ആന്റ് ആന്റി കറപ്ഷൻ ബ്യൂറോ കരുണാകരനും മറ്റ് ഏഴുപേർക്കും ചാർജ്ജ് ഷീറ്റ് നൽകി.
ജസ്റ്റിസ് പി. കെ. ബാ‍ലചന്ദ്രനു മുൻപിൽ നൽകിയ ചാർജ്ജ് ഷീറ്റിൽ പാമോയിൽ കൂടിയ വിലയ്ക്ക് ഇറക്കുമതി ചെയ്ത വകയിൽ സംസ്ഥാനത്തിന് 2.32 കോടി രൂപയുടെ നഷ്ടം സംഭവിച്ചതായും ഇതിൽ    കുറ്റകരമായ ഗൂഢാലോചന ഉള്ളതായും  സംസ്ഥാന വിജിലൻസ് ആരോപിച്ചു.
ഡിസംബർ 2010 ൽ കെ .
കരുണാകരന്റെ മരണശേഷം  സുപ്രീം കോടതി അദ്ദേഹത്തിനെതിരായുള്ള നടപടിക്രമങ്ങൾ കേസിൽ നിന്ന് ഒഴിവാക്കിക്കൊണ്ടുള്ള ഉത്തരവ് പുറപ്പെടുവിച്ചു.
മാറി വരുന്ന സർക്കാരുകൾ ഈ കേസിനു നേരെ സ്വീകരിച്ച നയങ്ങൾ വ്യത്യസ്തമായിരുന്നു.
കേസ് ഇന്ന് സുപ്രീം കോടതിയിലാണ്.
എ.കെ. ആന്റണി മന്ത്രിസഭ കേസ് പിൻ‌വലിക്കുവാൻ താല്പര്യപ്പെട്ടു എങ്കിലും വി.എസ്. അച്യുതാനന്ദൻ മന്ത്രിസഭ കേസ് തുടരുവാൻ താല്പര്യപ്പെട്ടു.
തുടർന്ന്  കേസ് 2011 മാർച്ചിൽ വീണ്ടും പരിഗണിക്കുകയും 2011 ഓഗസ്റ്റിൽ കേരള  മുഖ്യമന്ത്രിയായ ഉമ്മൻ ചാണ്ടിയെ കേസിലെ പുനരന്വേഷണത്തിൽ ഉൾപ്പെടുത്തിക്കൊണ്ടുള്ള  ഉത്തരവ് പുറപ്പെടുവിക്കുകയും ചെയ്തു.
പ്രതികൾ കെ. കരുണാകരൻ - ഒന്നാം പ്രതി ടി.എച്ച്. മുസ്തഫ - മുൻഭക്ഷ്യമന്ത്രി എസ്. പദ്മകുമാർ -  അന്നത്തെ ചീഫ് സെക്രട്ടറി പി.ജെ. തോമസ് - ഭക്ഷ്യസെക്രട്ടറി ജിജി തോംസൺ - സിവിൽ സപ്ലൈസ് ഡയറക്ടർ സക്കറിയ മാത്യു - അഡീഷണൽ ചീഫ് സെക്രട്ടറി സദാശിവൻ - പാമോയിൽ കമ്പനി ഉദ്യോഗസ്ഥൻ ശിവരാമകൃഷ്ണൻ - പാമോയിൽ കമ്പനി ഉദ്യോഗസ്ഥൻ
ഈ കേസിൽ അന്നത്തെ ധനമന്ത്രിയായിരുന്ന മുഖ്യമന്ത്രി ഉമ്മൻചാണ്ടി 23-ാം സാക്ഷിയായിരുന്നു.
അവലംബം ↑ ↑ http://www.hindustantimes.com/What-is-palm-oil-case/Article1-668866.aspx%5Bപ്രവർത്തിക്കാത്ത+കണ്ണി%5D ↑ ↑
പാമെർ നദി ഇംഗ്ലീഷ് വിലാസം https://ml.wikipedia.org/wiki/Palmer_River
ഓസ്ട്രേലിയയിലെ ഫാർ നോർത്ത് ക്യൂൻസ് ലാന്റിൽ സ്ഥിതി ചെയ്യുന്ന ഒരു നദിയാണ് പാമെർ നദി.
നദിക്ക് ചുറ്റുമുള്ള പ്രദേശം 1873- ൽ ആരംഭിച്ച് പത്തൊൻപതാം നൂറ്റാണ്ടിന്റെ അവസാനം വരെ സ്വർണ്ണ വേട്ട നടത്തിയ സ്ഥലമാണ്.
പ്രവാഹവും സവിശേഷതകളും
കുക്ക് ടൗണിൽ തെക്ക് പടിഞ്ഞാറ് ഗ്രേറ്റ് ഡിവിഡിംഗ് റേഞ്ചിന്റെ ഭാഗമായ സസെക്സ് റേഞ്ചിൽ പാമർ നദി ഒഴുകുന്നു.
തെക്ക് ലേക്ക് ലാന്റിൽ പാമെർ നദി റോഡിനരികിലുള്ള പ്രോസ്പെക്റ്റ് ക്രീക്ക്, കാംപ്ബെൽ ക്രീക്ക് എന്നിവ കൊണ്ടാണ് ഈ നദി ഉണ്ടായിരിക്കുന്നത്.
പാമെർ നദി കേപ്പ് യോർക്ക് പെനിൻസുലയ്ക്ക് കുറുകെ ഒഴുകി 29 പോഷകനദികളായി കൂടിച്ചേർന്ന് ഗൾഫ് ഓഫ് കാർപെന്റാരിയയിലേക്ക് ഒഴുകുന്നു.
സൗത്ത് പാമർ റിവർ, ലിറ്റിൽ പാമെർ റിവർ, നോർത്ത് പാമെർ നദി എന്നിവയും ചേർന്ന് മിറ്റ്ചെൽ നദിയോടൊപ്പം വടക്ക് കിഴക്ക് സ്റ്റാറ്റെൻ നദി നാഷണൽ പാർക്കിലെത്തുന്നു .
ഈ നദി 327 കിലോമീറ്റർ (203 മൈൽ) ഇറക്കത്തിൽ 365 മീറ്റർ (1,198 അടി) താഴേയ്ക്ക് പതിക്കുന്നു.
കൂടാതെ 8,335 ചതുരശ്ര കിലോമീറ്റർ (3,218 ച മൈ).
വൃഷ്ടി പ്രദേശവും കാണപ്പെടുന്നു..
ഫാർ നോർത്ത് ക്വീൻസ്‌ലാന്റിലെ ഓസ്‌ട്രേലിയൻ ആദിവാസി ഭാഷയാണ് യലാഞ്ചി (കുക്കു യലാഞ്ചി, കുക്കു യലജ, കുക്കു യെലാന്റ്ജി, ഗുഗു യലാഞ്ചി എന്നും അറിയപ്പെടുന്നു).
പരമ്പരാഗത ഭാഷാ പ്രദേശം തെക്ക് മോസ്മാൻ നദി മുതൽ വടക്ക് അന്നൻ നദി വരെയാണ്.
കിഴക്ക് പസഫിക് സമുദ്രത്തിന്റെ അതിർത്തി ഉൾനാടുകളിലേക്ക് വ്യാപിച്ച് മൾഗ്രേവ് പർവ്വതത്തിന്റെ പടിഞ്ഞാറ് ഭാഗത്തേക്ക് എത്തുന്നു.
ഷയർ ഓഫ് ഡഗ്ലസ് , ഷയർ ഓഫ് കുക്ക് , അബോർജിനൽ ഷയർ ഓഫ് വുജൽ വുജാൽ എന്നിവയുടെ പ്രാദേശിക അതിർത്തികളും കുക്ക്‌ടൗൺ , മോസ്മാൻ , ഡൈൻ‌ട്രീ , കേപ് ട്രിബ്യൂഷൻ , വുജൽ വുജാൽ നഗരങ്ങളും പ്രദേശങ്ങളും ഇതിൽ ഉൾപ്പെടുന്നു.
അതിൽ പാമർ നദി, ബ്ലൂംഫീൽഡ് നദി , ചൈന ക്യാമ്പ് , മെയ്‌ടൗൺ , പാമർവില്ലെ എന്നിവ ഉൾപ്പെടുന്നു..
The earliest known letter from the goldfield
ഓസ്‌ട്രേലിയയിലെ പ്രധാന സ്വർണ്ണ പാടങ്ങളിലൊന്നാണ് പാമർ നദി.
വില്യം ഹാനും ജിയോളജിസ്റ്റ് നോർമൻ ടെയ്‌ലറും 1872-ൽ നദിയുടെ മണൽ തിട്ടയിൽ സ്വർണം കണ്ടെത്തി.
അക്കാലത്ത് ഹാൻ ക്വീൻസ്‌ലാന്റിലെ പ്രീമിയർ ആർതർ ഹണ്ടർ പാമറിന്റെ പേരിലാണ് നദിക്ക് പേര് നൽകിയത്.
മെയ്‌ടൗൺ ആയിരുന്നു സ്വർണ്ണപ്പാടത്തിന്റെ പ്രധാന വാസസ്ഥലം എങ്കിലും കുറച്ച് മാസങ്ങൾക്ക് ശേഷം പാമർ‌വില്ലെയെ മാറ്റിസ്ഥാപിച്ചു.
1873 ൽ ഒരു ക്യാമ്പായി ഈ വാസസ്ഥലം ആരംഭിച്ചു, പിന്നീട് ഒരു പട്ടണമായി വളർന്നു, മുൻ ഹാൻ ലോക്കൽ ഗവൺമെന്റ് ഏരിയയുടെ ഭരണ കേന്ദ്രമായി ഇത് പ്രവർത്തിച്ചു.
നദിക്കരയിൽ ബൈർസ്റ്റൗൺ, ഐഡടൗൺ എന്നിവയുടെ വാസസ്ഥലങ്ങളും സ്ഥാപിക്കപ്പെട്ടു.
പാമർവില്ലെ പോസ്റ്റോഫീസ് 1874 മെയ് 11 ന് തുറന്നു (1965 അടച്ചു); മെയ്‌ടൗൺ പോസ്റ്റ് ഓഫീസ് 1874 ജൂൺ 7 ന് തുറന്നു (1945 അടച്ചു); ബൈർസ്റ്റൗൺ പോസ്റ്റോഫീസ് 1876 ഏപ്രിൽ 1-ന് ആരംഭിച്ചു (1884 ഓടെ അടച്ചു).
പ്രദേശത്തു നിന്നുള്ള കുടിയേറ്റക്കാരും ആദിവാസികളും തമ്മിൽ നിരവധി ഏറ്റുമുട്ടലുകൾ ഉണ്ടായി.
പാമർ നദിയിലെ ഖനിത്തൊഴിലാളികളിൽ ചൈനക്കാരും ഉൾപ്പെടുന്നു.
കൂടുതലും തെക്കൻ ചൈനയിലെ ഗുവാങ്‌ഡോംഗ് പ്രവിശ്യയിൽ നിന്നുള്ളവരാണ്.
സമ്പന്നമായ കുഴികൾ കണ്ടെത്താനായി യൂറോപ്യന്മാർ നീങ്ങുമ്പോൾ ചൈനീസ് ഖനിത്തൊഴിലാളികൾ യൂറോപ്യന്മാരുടെ കിടങ്ങുകളിലും വീണ്ടും പണി തുടർന്നു.
1876-ൽ ഹോഡ്ജ്കിൻസൺ നദിയിലേക്കുള്ള റഷിൽ, ചൈനീസ് ഖനിത്തൊഴിലാളികൾ പാമർ ഗോൾഡ് ഫീൽഡിന്റെ ഭൂരിഭാഗവും കൈവശപ്പെടുത്തി.
സ്വർണ്ണ ശേഖരം വേർതിരിച്ചെടുത്തപ്പോൾ, ചൈനീസ് വിരുദ്ധ വികാരം വളർന്നു.
ഉപരിതല സ്വർണ്ണത്തിന്റെ ഭൂരിഭാഗവും അന്വേഷിച്ചെങ്കിലും, ഈ പ്രദേശത്ത് ഒരുപിടി ആഴത്തിലുള്ള ഖനി പദ്ധതികൾ അവശേഷിക്കുന്നു.
പാബ്ലോ ബാർത്തലോമിയോ ഇംഗ്ലീഷ് വിലാസം https://ml.wikipedia.org/wiki/Pablo_Bartholomew
പ്രസിദ്ധനായ ഇന്ത്യൻ ഫോട്ടോഗ്രാഫറാണ് പാബ്ലോ ബാർത്തലോമിയോ (ജനനം :18 ഡിസംബർ 1955).
കലാ വിമർശകനും ഫോട്ടോഗ്രാഫറുമായ റിച്ചാർഡ് ബാർത്തലോമിയോയുടെ മകനായി ഡൽഹിയിൽ ജനിച്ചു.
20 വർഷത്തോളം ഗാമ ഫോട്ടോ ഏജൻസിയുടെ ഫോട്ടോഗ്രാഫരായി പ്രവർത്തിച്ചു.
ഇക്കാലയളവിൽ ഭോപ്പാൽ ദുരന്തത്തിന്റേതുൾപ്പെടെ നിരവധി പ്രധാന സംഭവങ്ങൾ ഡോക്യുമെന്റ് ചെയ്തു.
നിരവധി അന്താരാഷ്ട്ര പുരസ്കാരങ്ങൾ ലഭിച്ചിട്ടുണ്ട്.
പുരസ്കാരങ്ങൾ പത്മശ്രീ 2013 വേൾഡ് പ്രസ്സ് ഫോട്ടോ അവാർഡ് അവലംബം പുറം കണ്ണികൾ ഔദ്യോഗിക വെബ്സൈറ്റ് Netphotograph, Online archive of photos Archived 2013-01-02 at the Wayback Machine .
Teenage Work "OUTSIDE IN, 70s 80s, A tale of 3 cities" Archived 2013-01-22 at the Wayback Machine .
The Indian Emigre project Archived 2013-02-11 at the Wayback Machine .
World Press Photo winner 1976 Morphine addicts series Archived 2012-12-30 at the Wayback Machine .
Bhopal Gas Tragedy 1984 Archived 2010-12-10 at the Wayback Machine .
Mother Teresa - A photo tribute Archived 2013-03-12 at the Wayback Machine .
Nagas-Marked with beauty Archived 2016-06-03 at the Wayback Machine .
The Haidas on National Geographic Archived 2012-09-07 at the Wayback Machine .
Digital Camera interview Archived 2013-12-04 at the Wayback Machine .
Related exhibition site of Richard Bartholomew Archived 2013-01-22 at the Wayback Machine .
Listing of awards on the World Press Photo Website
പാമെർ, അലാസ്ക ഈ താൾ മെച്ചപ്പെടുത്തുകയോ ഇതിലുള്ള പ്രശ്നങ്ങൾ സം‌വാദം താളിൽ രേഖപ്പെടുത്തുകയോ ചെയ്യേണ്ടതാണ്‌.
In Template:Multiple issues , found parameter #1 as " This article's use of external links may not follow Wikipedia's policies or guidelines . Please improve this article by removing excessive and inappropriate external links. (June 2011) This article's lead section may not adequately summarize its contents . Please consider expanding the lead to provide an accessible overview of the article's key points. (November 2013) "; ...
അമേരിക്കൻ ഐക്യനാടുകളിലെ അലാസ്ക സംസ്ഥാനത്തെ ഒരു ചെറു പട്ടണമാണ് പാമെർ .
മറ്റനുസ്ക-സുസിറ്റ്ന ബറോയുടെ ഭരണകേന്ദ്രം പാമെർ പട്ടണത്തിലാണ്.
സ്ഥിതിവിവരക്കണക്കുപ്രകാരം ആങ്കറേജ് മെട്രോപോളിറ്റൺ ഏരിയായുടെ ഭാഗമാണ്.
2010 ലെ സെൻസസ് പ്രകാരം ഈ പട്ടണത്തിലെ ജനസംഖ്യ 5,937 ആണ്.
പാമെർ പട്ടണം സ്ഥിതി ചെയ്യുന്ന മറ്റനുസ്ക താഴ്വര യിലെ ആദ്യകാല താമസക്കാർ Dena'ina വർഗ്ഗക്കാരും Ahtna Athabaskans വർഗ്ഗക്കാരുമാണ്.
ഗ്ലെൻ ഹെവേയിൽ ആങ്കറേജ നഗരത്തിന് 42 മൈൽ വടക്കു കിഴക്കായിട്ടാണ് പാമെർ പട്ടണത്തിന്റെ സ്ഥാനം.
ഫോക്ക്‌ലാൻഡ്സ് യുദ്ധം
അർജന്റീനയുo ബ്രിട്ടനുo തമ്മിൽ തെക്കൻ  അറ്റ്ലാന്റിക് സമുദ്രത്തിലുള്ള ഫോക്ക് ലാൻഡ്സ് ദ്വീപിന്റെ അധികാര അവകാശത്തെച്ചൊല്ലി 1982 ൽ ഏർപ്പെട്ട യുദ്ധമാണ് ഫോക്ക്‌ലാൻഡ്സ് യുദ്ധം .
മാൽവിനാ യുദ്ധമെന്നും ഇത് അറിയപ്പെടുന്നുണ്ട്.
അർജന്റീനയ്ക്കു തെക്കു കിഴക്കായി സ്ഥിതി ചെയ്യുന്ന സൗത്ത് ജോർജ്ജിയ, സാൻഡ് വിച്ച് ദ്വീപുകളെച്ചൊല്ലിയുള്ള തർക്കം ഇതിനു മുൻപു തന്നെ ഈ രാജ്യങ്ങൾ തമ്മിൽ ഉടലെടുത്തിരുന്നു.
1982 ഏപ്രിൽ 2 നു അർജന്റീനിയൻ സൈന്യം ഫോക്ക്‌ലാൻഡ്സ് ദ്വീപുകളിലേയ്ക്ക് സൈനിക സന്നാഹം നടത്തുകയും അവിടെ താവളമുറപ്പിയ്ക്കുകയും ചെയ്തു.
ഇതിനെ തുടർന്ന് ബ്രിട്ടീഷ് ഭരണകൂടം നാവിക, വ്യോമ സൈനിക നീക്കങ്ങൾ ഇതിനെതിരെ ശക്തമാക്കുകയും രക്തരൂക്ഷിത പോരാട്ടത്തിനൊടുവിൽ ദ്വീപുകൾ തിരിച്ചു പിടിയ്ക്കുകയും ചെയ്തു.
യുദ്ധത്തിന്റെ ബാക്കിപത്രം
ഈ ഹ്രസ്വയുദ്ധം ഇരു സൈനിക വ്യൂഹങ്ങളിലും കനത്ത നാശനഷ്ടങ്ങൾ വിതച്ചു.
ആൾനാശം ഇരു രാജ്യങ്ങൾക്കും ഉണ്ടായി.
ആകെ 907 ഭടന്മാർ ഈ യുദ്ധത്തിൽ കൊല്ലപ്പെട്ടു.
അർജന്റീനയ്ക്കു തന്നെ 649 ഉം ബ്രിട്ടനു 255 സൈനികരെയും നഷ്ടമായി.
ഏതാനും സിവിലിയന്മാരും കൊല്ലപ്പെടുകയുണ്ടായി.
74 ദിവസത്തെ ഈ യുദ്ധം ഇരു രാജ്യങ്ങളിലും ശ്രദ്ധേയമായ രാഷ്ട്രീയ നീക്കങ്ങൾക്ക് തുടക്കം കുറിയ്ക്കുന്നതിനു കാരണമായി തീർന്നു.
ബ്രിട്ടനിൽ താച്ചറിന്റെ ജനപ്രീതി ഉയർന്നു.
അർജന്റീനയിൽ സൈനിക ഭരണകൂടം ഇതേ തുടർന്നു നിലംപൊത്തുകയും രാജ്യം പൊതുതിരഞ്ഞെടുപ്പിലേയ്ക്കു നീങ്ങുകയും ചെയ്തു.
പ്രസിദ്ധ അർജന്റീനിയൻ എഴുത്തുകാരനായ ഹോർഹെ ലൂയി ബോർഹെ|ബോർഹെ ഈ യുദ്ധത്തെ വിശേഷിപ്പിച്ചത് രണ്ടു കഷണ്ടിക്കാർ ഒരു ചീപ്പിനു വേണ്ടി നടത്തിയ പോര് എന്നായിരുന്നു പുറംകണ്ണികൾ Falklands War എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Falkland Islands History Roll of Honour Falklands Roundtable—Ronald Reagan Oral History Project, Scripps Library Falklands War History, containing articles, documents and timeline Falklandswar.org.uk Film Iluminados por el fuego regarding Argentine veterans suicide (in German) South Atlantic Medal Association 1982 (SAMA82) Naval-History.
Net – "Battle Atlas of the Falklands War 1982" Victoria Cross and other decorations Decorations specifically for the defence of South Georgia An interview with CL (R) Ing. Julio Pérez, chief designer of Exocet truck-based launcher (in Spanish) Comisión de Análisis y Evaluación de las responsabilidades en el conflicto del Atlántico Sur (Rattenbach Report).
Report of the Argentina Armed Forces about the War.
(in Spanish) ex-7th Argentine Infantry Regiment veterans Archived 2005-10-13 at the Wayback Machine .
(in Spanish) Extensive CBS Radio newscasts plus recordings from shortwave stations during the war including the BBC, Radio Atlantico del Sur and an Argentina clandestine station (Liberty) .
Informe Rattenbach , an (initially) secret and exahustive official report about the causes, circumstances and lessons of the Argentine defeat in the war issued by the Argentine Armed Forces in 1983.
Operation Corporate: Operational Art and Implications for the Joint Operational Access Concept Archived 2013-06-15 at the Wayback Machine .
, School of Advanced Military Studies monograph, accessed via DTIC അവലംബം കുറിപ്പുകൾ
ഫോക്സ്കോൺ ഇംഗ്ലീഷ് വിലാസം https://ml.wikipedia.org/wiki/Foxconn
ഹോൺ ഹായ് പ്രിസിഷൻ ഇൻഡസ്ട്രി കമ്പനി, ലിമിറ്റഡ്, ഫോക്സ്കോൺ ടെക്നോളജി ഗ്രൂപ്പായി വ്യാപാരം നടത്തുകയും ഫോക്സ്കോൺ എന്നറിയപ്പെടുന്നു, തായ്‌വാനിലെ മൾട്ടിനാഷണൽ ഇലക്ട്രോണിക്സ് കരാർ നിർമ്മാണ കമ്പനിയാണ്, അതിന്റെ ആസ്ഥാനം തായ്‌വാനിലെ ന്യൂ തായ്‌പേയ് ആണ്.
ഇന്ന്, ലോകത്തിലെ ഏറ്റവും വലിയ ഇലക്ട്രോണിക്സ് നിർമ്മാണ സേവനങ്ങൾ നൽകുന്ന രാജ്യമാണിത് വരുമാനമനുസരിച്ച് നാലാമത്തെ വലിയ ഇൻഫർമേഷൻ ടെക്നോളജി കമ്പനിയാണ്.
കമ്പനി തായ്‌വാനിലെ ഏറ്റവും വലിയ സ്വകാര്യ തൊഴിൽ ദാതാവാണ് കൂടാതെ ലോകമെമ്പാടുമുള്ള ഏറ്റവും വലിയ തൊഴിൽ ദാതാക്കളിൽ ഒരാളുമാണ്.
അതിന്റെ സ്ഥാപകനും ചെയർമാനുമായ ടെറി ഗൗ ആണ്.
പ്രമുഖ അമേരിക്കൻ, കനേഡിയൻ, ചൈനീസ്, ഫിന്നിഷ്, ജാപ്പനീസ് കമ്പനികൾക്കായി ഫോക്സ്കോൺ ഇലക്ട്രോണിക് ഉൽപ്പന്നങ്ങൾ നിർമ്മിക്കുന്നു.
ബ്ലാക്ക്‌ബെറി , ഐപാഡ് , ഐഫോൺ , ഐപോഡ് , കിൻഡിൽ , നിന്റെൻഡോ 3 ഡിഎസ്, നോക്കിയ ഉപകരണങ്ങൾ, ഷിയോമി ഉപകരണങ്ങൾ, പ്ലേസ്റ്റേഷൻ 3, പ്ലേസ്റ്റേഷൻ 4 , വൈ യു, എക്സ്ബോക്‌സ് 360, എക്സ്ബോക്സ് വൺ , ചില മദർബോർഡുകളിലെ ടിആർ 4 സിപിയു സോക്കറ്റ് എന്നിവ ഫോക്‌സ്‌കോൺ നിർമ്മിക്കുന്ന ശ്രദ്ധേയമായ ഉൽപ്പന്നങ്ങളാണ്.
2012 ലെ കണക്കനുസരിച്ച്, ലോകമെമ്പാടും വിറ്റഴിക്കപ്പെടുന്ന ഉപഭോക്തൃ ഇലക്ട്രോണിക് ഉപകരണങ്ങളിൽ 40% ഫോക്സ്കോൺ ഫാക്ടറികളിലാണ് നിർമ്മിച്ചത്.
ഫോക്സ്കോൺ നിരവധി വിവാദങ്ങളിൽ ഏർപ്പെട്ടിട്ടുണ്ട്.
2010 ൽ, ഷെൻ‌ഷെനിലെ ഫാക്ടറിയിൽ നിരവധി ജീവനക്കാരുടെ ആത്മഹത്യകളെത്തുടർന്ന്, കമ്പനി കുറഞ്ഞ വേതനം നൽകുന്നുണ്ടെന്നും മുൻകാല നിയമപരമായ ഓവർടൈം പരിധിയിൽ പ്രവർത്തിക്കാൻ ജീവനക്കാരെ അനുവദിച്ചുവെന്നും ആരോപിച്ച തൊഴിലാളി പ്രവർത്തകരാണ് ഫോക്‌സ്‌കോണിനെ വിമർശിച്ചത്.
ചരിത്രം 2014 ലെ ഫോക്സ്കോൺ കണക്റ്റർ ബോക്സ് ടാഗ്
ടെറി ഗൗ 1974 ൽ ഒരു വൈദ്യുത ഘടക നിർമ്മാതാവായി ഹോൺ ഹായ് പ്രിസിഷൻ ഇൻഡസ്ട്രി കമ്പനി ലിമിറ്റഡ് സ്ഥാപിച്ചു.
ചൈനയിലെ ഫോക്സ്കോണിന്റെ ആദ്യത്തെ നിർമ്മാണ പ്ലാന്റ് 1988 ൽ ഷെൻ‌ഷെനിലെ ലോങ്‌ഹുവ ടൗണിൽ ആരംഭിച്ചു.
ഫോക്‌സ്‌കോണിന്റെ സുപ്രധാന നാഴികക്കല്ലുകളിലൊന്നാണ് 2001 ൽ അസൂസിന് പകരം ഇന്റൽ ബ്രാൻഡഡ് മദർബോർഡുകൾ നിർമ്മിക്കാൻ കമ്പനിയെ തിരഞ്ഞെടുത്തത്.
2007 നവംബറോടെ, തെക്കൻ ചൈനയിലെ ഹുയിഷയുവിൽ 500 മില്യൺ യുഎസ് ഡോളർ പുതിയ പ്ലാന്റ് നിർമ്മിക്കാനുള്ള പ്രഖ്യാപനത്തോടെ ഫോക്സ്കോൺ കൂടുതൽ വികസിപ്പിച്ചു.
2012 ജനുവരിയിൽ, ഫോക്സ്കോൺ അതിന്റെ അനുബന്ധ സ്ഥാപനമായ എഫ്ഐഎച്ച് മൊബൈൽ ലിമിറ്റഡിന്റെ ചീഫ് എക്സിക്യൂട്ടീവ് ടിയാൻ ചോങ് (ടെറി) ചെങിനെ തിരഞ്ഞെടുത്തു.
ആരോഗ്യപ്രശ്നങ്ങൾ ചൂണ്ടിക്കാട്ടി അദ്ദേഹം അതേ വർഷം തന്നെ രാജിവച്ചു.
ഈ സമയത്ത്, ലോകമെമ്പാടുമുള്ള ഉപഭോക്തൃ ഇലക്ട്രോണിക്സ് ഉൽപാദനത്തിന്റെ ഏകദേശം നാൽപത് ശതമാനം ഫോക്സ്കോണിന്റേതാണ്.
ജാപ്പനീസ് ഇലക്‌ട്രോണിക്‌സ് കമ്പനിയായ ഷാർപ്പ് കോർപ്പറേഷന്റെ 10 ശതമാനം ഓഹരി 806 മില്യൺ യുഎസ് ഡോളറിന് 2012 മാർച്ചിൽ വാങ്ങിയതിനുശേഷവും ജപ്പാനിലെ സകായിലെ ഷാർപ്പ് പ്ലാന്റിൽ ഉൽ‌പാദിപ്പിക്കുന്ന എൽസിഡികളുടെ 50 ശതമാനം വരെ വാങ്ങുന്നതിനുശേഷവും വിപുലീകരണം തുടർന്നു.
ബ്രസീലിലെ ഇറ്റുവിൽ അഞ്ച് പുതിയ ഫാക്ടറികളുടെ നിർമ്മാണത്തിനായി 494 മില്യൺ യുഎസ് ഡോളർ നിക്ഷേപിക്കാനുള്ള പദ്ധതി 2012 സെപ്റ്റംബറിൽ ഫോക്സ്കോൺ പ്രഖ്യാപിച്ചു, 10,000 തൊഴിലവസരങ്ങൾ സൃഷ്ടിച്ചു.
അവലംബം 1 2 3 4 5 ↑ ↑ "Strikes End at Two Chinese Automotive Suppliers" .
Reuters .
2010-07-22.
"Table 3.  The Circuits Assembly Top 50 EMS Companies, 2009" .
circuitsassembly.com.
Buetow, Mike (March 2010).
"The Trials of 2009" Archived 2011-07-25 at the Wayback Machine .
↑ ↑ Officially known as the Republic of China (PRC) ↑ ↑ ↑ ↑ ↑ ↑ ↑ ↑
ഫോക്സ്ട്രോട്ട് (ചലച്ചിത്രം)
സാമുവൽ മോസ് സംവിധാനം ചെയ്ത ഒരു അന്താരാഷ്ട്ര ചലച്ചിത്രമാണ് ഫോക്സ്ട്രോട്ട് ( ഹീബ്രു : פוֹקְסטְרוֹט ‎ ).
ഇസ്രയേലി പട്ടാളത്തിൽ ജോലിചെയ്യുന്ന തങ്ങളുടെ മകന്റെ മരണവാർത്ത അറിയുന്ന മാതാപിതാക്കളായി ഈ ചിത്രത്തിൽ സാറാ ആഡ്ലരും ലയോർ ആഷ്കെനാസിയും അഭിനയിക്കുന്നു.
ഒരു പട്ടാളക്കാരൻ ദാഫ്ന ഫെൽഡ്മാനെ അവരുടെ മകൻ യോനത്താൻ കൊല്ലപ്പെട്ട വാർത്ത അറിയിക്കുന്ന രംഗത്തോടെയാണ് ചിത്രം തുടങ്ങുന്നത്.
ദാഫ്ന ബോധരഹിതയായി വീഴുന്നു.
ദാഫ്നയോടോ അവരുടെ ഭർത്താവായ മൈക്കലിനോടോ മറ്റു പട്ടാളക്കാർ യോനത്താൻ മരിച്ചത് എവിടെയാണെന്നോ എങ്ങനെയാണെന്നോ പറയുന്നില്ല.
മനോരോഗിയായ തന്റെ അമ്മയോട് അവരുടെ ചെറുമകൻ മരിച്ച വിവരം അറിയിക്കാൻ മൈക്കൽ പോകുന്നു.
തീർത്തും നിർവികാരമായാണ് മൈക്കലിന്റെ അമ്മ ഈ വാർത്ത കേൾക്കുന്നത്.
കുറേനേരം കഴിഞ്ഞ് പട്ടാളക്കാർ മൈക്കലിനോടും ദാഫ്നയോടും അവരുടെ മകൻ ജീവനോടെയുണ്ടെന്നും കൊല്ലപ്പെട്ടത് യോനത്താൻ എന്നു പേരുള്ള മറ്റൊരു പട്ടാളക്കാരൻ ആണെന്നും പറയുന്നു.
മൈക്കൽ ദേഷ്യപ്പെടുകയും തന്റെ മകനെ അന്നുതന്നെ തനിക്ക് കാണണമെന്ന് അലറുകയും ചെയ്യുന്നു.
പട്ടാളക്കാരെ വീട്ടിൽനിന്നും പുറത്താക്കിയ ശേഷം മൈക്കൽ ഒരു ജനറലിനെ അറിയാവുന്ന തന്റെ ഒരു സുഹൃത്തിനെ വിളിച്ച് മകനെ എങനെയെങ്കിലും വീട്ടിലേക്ക് അയപ്പിക്കാൻ അപേക്ഷിക്കുന്നു.
ഇസ്രയേൽ അതിർത്തിയിൽ, മരുഭൂമിയിൽ കൂടെയുള്ള ഒരു പാതയ്ക്ക് കാവൽ നിൽക്കുകയാണ് യോനത്താനും മറ്റ് മൂന്ന് പട്ടാളക്കാരും.
ഓരോ ദിവസവും തങ്ങളുടെ താൽക്കാലിക വീടായ കണ്ടെയ്നർ എത്ര ചരിയുന്നുണ്ടെന്ന് അളക്കുന്നതും ആ പാതവഴി കടന്നുപോകുന്നവരെ ബുദ്ധിമുട്ടിക്കുകയുമാണ് അവരുടെ ഏക വിനോദം.
ഒരു രാത്രിയിൽ ഒരു കാറിൽ അതൂവഴി വരുന്ന നാലു പലസ്തീങ്കാരെ അവർ ഭീകരവാദികളെന്നു കരുതി വെടിവച്ചുകൊല്ലുന്നു.
തെളിവു നശിപ്പിക്കാനായി മൈക്കലിന്റെ സുഹൃത്തിന്റെ സുഹൃത്തായ ജനറലിന്റെ ഒത്താശയോടുകൂടി അവർ കാർ കുഴിച്ചുമൂടുന്നു.
ജനറൽ പോകുന്നതിനുമുൻപായി യോനത്താനെ വിളിച്ച് വീട്ടിലേക്ക് പോകാൻ നിർദ്ദേശിക്കുന്നു.
എന്നാൽ അവർ സഞ്ചരിക്കുന്ന ജീപ്പ് ഒരു ഒട്ടകത്തെ വെട്ടിക്കാൻ ശ്രമിക്കുന്നതിനിടെ പാതയിൽനിന്നും തെറ്റി അപകടത്തിൽപ്പെടുകയും യോനത്താൻ മരിക്കുകയും ചെയ്യുന്നു.
അഭിനേതാക്കൾ മൈക്കൽ ഫെൽഡ്മാനായി ലയോർ ആഷ്കെനാസി ദാഫ്ന ഫെൽഡ്മാനായി സാറാ ആഡ്ലർ യോനത്താൻ ഫെൽഡ്മാനായി യോനത്താൻ ശിറായ് മൈക്കലിന്റെയും ദാഫ്നയുടെയും മകൾ അൽമയായി ശിറാ ഹാസ് മൈക്കലിന്റെ സഹോദരൻ അവിഗ്ദോരായി യെഹൂദാ അൽമഗോർ മൈക്കലിന്റെ അമ്മയായി കാരിൻ ഉഗോവ്സ്കി ദാഫ്നയുടെ സഹോദരിയായി ഇലിയാ ഗ്രോസ്സ് നിരൂപണം
വെനീസ് അന്താരാഷ്ട്ര ചലച്ചിത്രോത്സവത്തിൽ രണ്ടാം സമ്മാനമായ ഗ്രാൻഡ് ജൂറി പ്രൈസും ഇസ്രയേലിലെ ദേശീയ ചലച്ചിത്ര പുരസ്കാരമായ ഓഫിറിൽ മികച്ച ചിത്രത്തിനുള്ള അവാർഡും ഫോക്സ്ട്രോട്ട് നേടി.
ടോറോണ്ടോ അന്താരാഷ്ട്ര ചലച്ചിത്രോത്സവത്തിൽ ഈ ചിത്രം പ്രദർശിപ്പിക്കപ്പെട്ടു.
റോട്ടൺ റ്റൊമാറ്റോസ് എന്ന നിരൂപണങ്ങൾ ശേഖരിക്കുന്ന സംഘത്തിന്റെ കണക്കുകൾ അനുസരിച്ച് ഫോക്സ്ട്രോട്ടിനെക്കുറിച്ച് എഴുതിയ 135 നിരൂപരരിൽ 94% ആളുകൾ സംതൃപ്തരായിരുന്നു.
ഇവർ ശരാശരി പത്തിൽ 8.14 സ്കോർ നൽകി.
ചിത്രത്തിന്റെ 'ആഴത്തിൽ മുറിവേൽപ്പിക്കുന്ന സാമൂഹിക-രാഷ്ട്രീയ നിലപാടി'നെയും പ്രേക്ഷകനെ 'ആകർഷിക്കുന്ന, മികച്ച അഭിനയം കാഴ്ചവയ്ക്കുന്ന നാടകീയത'യെയും റോട്ടൺ റ്റൊമാറ്റോസ് പ്രശംസിച്ചു.
മെറ്റാക്രിറ്റിക് എന്ന മറ്റൊരു സംഘത്തിന്റെ കണക്കനുസരിച്ച് 31 നിരൂപകർ ശരാശരി 90% സ്കോർ നൽകി.
ഇസ്രയേലി പട്ടാളം നിരപരാധികളായ നാലു പലസ്തീങ്കാരെ ഒരു തെറ്റിദ്ധാരണ മൂലം കൊല്ലുകയും അവരുടെ ശരീരങ്ങൾ ഓളിപ്പിക്കുകയും ചെയ്യുന്ന രംഗത്തെ ഇസ്രയേലിന്റെ സാംസ്കാരിക വകുപ്പ് മന്ത്രി മിരി റെഗെവ് എതിർത്തു.
ഇതിനു മറുപടിയായി സംവിധായകൻ സാമുവൽ മോസ് താൻ തന്റെ നാടിനെ കുറ്റപ്പെടുത്തുന്നുവെങ്കിൽ അത് തന്റെ രാജ്യത്തോടുള്ള സ്നേഹവും രാജ്യത്തെക്കുറിച്ചുള്ള ആശങ്കയും മൂലമാണെന്ന് പറഞ്ഞു.
മറ്റൊരവസരത്തിൽ റെഗെവ് ഇസ്രയേലി കലാകാരന്മാർ യുവാക്കളെ കലയുടെ പേരിൽ കള്ളങ്ങൾ പറഞ്ഞെ് പട്ടാളത്തിനെതിരെ ചൊടിപ്പിക്കുന്നത് ശരിയല്ലെന്നും അഭിപ്രായപ്പെട്ടു.
ഫോക്സ് ദ്വീപസമൂഹം ഇംഗ്ലീഷ് വിലാസം https://ml.wikipedia.org/wiki/Fox_Islands_(Alaska) Location of Unalaska, Alaska
യു.എസ്. സംസ്ഥാനമായ അലാസ്കയിലെ കിഴക്കൻ അല്യൂഷ്യൻ ദ്വീപുകളിലുൾപ്പെട്ട ഒരു പറ്റം ദ്വീപുകളാണ് ഫോക്സ് ദ്വീപുകൾ ( Russian : Лисьи острова ).
അല്യൂഷ്യൻ ദ്വീപശൃംഖലയിൽ വടക്കേ അമേരിക്കൻ വൻകരയുടെ ഏറ്റവും അടുത്തുള്ള ഫോക്സ് ദ്വീപുകൾ, സമൽ‌ഗ പാസിനും, ഫോർ മൌണ്ടൻസ് ദ്വീപുകൾക്കും കിഴക്കായി സ്ഥിതിചെയ്യുന്നു.
നൂറ്റാണ്ടുകളായി അല്യൂട്ട് വംശജരും അവരോടൊപ്പം ബാക്കി അല്യൂഷ്യക്കാരും അധിവസിച്ചിരുന്ന ഈ ദ്വീപുകൾ റഷ്യൻ സാമ്രാജ്യത്തിന്റെ നാവികസേനയിൽ ജോലി ചെയ്തിരുന്ന വിറ്റസ് ബെറിംഗ് എന്ന ഡാനിഷ് നാവികൻ റഷ്യൻ രോമ വ്യവസായികൾക്കായി പുതിയ ഉറവിടങ്ങൾ തിരയവേ 1741 ലാണ് ആദ്യമായി യൂറോപ്യൻ വംശജർ സന്ദർശിച്ചത്.
ഏതാണ്ട് വർഷം മുഴുവനും മൂടൽമഞ്ഞുനിറഞ്ഞു കിടക്കുന്നതിനാലും സ്ഥിരമായ പ്രതികൂല കാലാവസ്ഥയും നിരവധി പാറക്കെട്ടുകളും നിറഞ്ഞതിനാലും ഈ ദ്വീപുകളുടെ  പ്രദേശം നാവിക സഞ്ചാരത്തിന് ഏറെ പ്രയാസമുള്ളവയാണ്.
ഫോക്സ് ഐലന്റ് പാസുകൾ ദ്വീപുകൾക്ക് ചുറ്റുമായുള്ള ജലപാതകളാണ്.
മറ്റ് അലൂഷ്യൻ ദ്വീപുകളെപ്പോലെ, ഫോക്സ് ദ്വീപുകളും വർഷം മുഴുവനും ഭൂകമ്പ സാധ്യതയുള്ളവയാണ്.